
Määrusega kinnitatakse Narva munitsipaalharidussüsteemi arengukava 2015-2020

Eelnevad dokumendid
Narva munitsipaalharidussüsteemi arengukava kinnitati 24. augustil 2006. a Narva Linnavolikogu määrusega nr 35. Aastatel 2008-2010 arengukava tegevuskava kord aastas uuendati, täiendati ja muudeti. 26.05.11. a võttis Narva linnavolikogu vastu otsuse nr 77 munitsipaalharidussüsteemi arengukava 2012-2015[footnoteRef:1] koostamisest. Arengukava 2012-2016 eelnõu esitati linnavolikogule 2012. a juunis, kuid juba 2012. a sügisel ilmus informatsioon üldhariduse uue rahastamismudeli eelnõust ning üldhariduse finantseerimise põhimõtete muutmisest, samuti põhikooli- ja gümnaasiumiseaduses toimuvatest järjekordsetest muudatustest. Selliste väga oluliste muudatuste perspektiivis nõudis arengukava eelnõu ümbervaatamist ja ulatuslikku korrigeerimist. 2013. aasta jaanuaris kutsus Narva Linnavalitsus arengukava eelnõu linnavolikogust tagasi. 2013. aastal muudeti paljud tähtsad kooli- ja õppekorraldust puudutavad õigusaktid (nt kehtestati uued kvalifikatsiooninõuded, korraldati ümber õpetajate tööaja arvestamine jpm). 2013. aasta septembrist hakkas kehtima üldhariduse uus rahastamismudel [1:  Vastavalt Narva Linnavolikogu 26.05.2011 otsusele nr 77 kavandati arengukava koostamist aastani 2015. 01.01.2012 jõustus kohaliku omavalitsuse korralduse seaduse uus redaktsioon, millega nähti ette, et  linna või valla kehtiv arengukava peab mis tahes eelarveaastal hõlmama vähemalt nelja eelseisvat eelarveaastat, seega koostatava arengukava periood muudeti aastani 2016] 

EESTI VABARIIK
Aastal 2014 olid muudatused ja uuendused üld- ja alushariduse valdkonnas taas aktuaalsed nii riigis kui ka linna tasemel. Narva Linnavalitsus ja Narva Linnavolikogu on viimastel aastatel olnud pidevas kontaktis Narva koolivõrgu asjus Haridus- ja Teadusministeeriumiga.  Koolivõrku puudutav tegevus on edenenud Narvas mitmes suunas korraga, kaasatud on olnud ka linnavolikogu juures tegutsev hariduskomisjon ning ajutised komisjonid ja töörühmad, mille kompetentsi kuuluvad täpsemate ülesannete lahendamine. Muudatusi on nõudnud ka alushariduse valdkond: alates 2009. aastast on langenud Narvas registreeritud laste arv, kuid lasteaedade võrk on jäänud samaks.

Arengukava ülesehitus
Narva munitsipaalharidussüsteemi arengukava esitab linna haridussüsteemi hetkeseisu analüüsi tulemustest lähtuvalt visiooni 2020, arengukontseptsiooni ja -suunad, eesmärgid ja tegevuskava aastateks 2015-2020. Analüütiline osa koosneb kahest osast, millest üks keskendub koolieelsetele lasteasutustele ja teine koolidele.

Arengukava tähelepanu keskmes on Narva lasteaedade võrgu ja munitsipaalkoolide areng. Huviharidust käsitletakse käesolevas arengukavas ainult üldhariduse kontekstis. Narva üldhariduskoolide osas kirjeldatakse koolide erijooni, kallakuid jms, eestikeelse aineõppe ja võõrkeelte õppe korraldust, õpilaste hariduslike erivajadustega arvestamise võimalusi, eritletakse Narva üldhariduskoolide õpilaste arvu aastatel 2010 – 2014 nii kooliti kui kooliastmeti. Suurt tähelepanu pööratakse pedagoogide koosseisule (kvalifikatsiooninõuetele vastavus, keeleoskus, vanus) – arengukava on suunatud pedagoogide kvalifikatsiooni toetamisele ja kvalifikatsiooni vastavusele kaasaegsetele nõuetele. Analüüsitakse gümnaasiumi medaliga lõpetajate arvu aastatel 2010-2014, aineolümpiaadide võitjate arvu. Käsitletakse andmeid Narva koolide lõpetajate edasise käekäigu ja haridustee jätkamise kohta. Üldhariduse peatükis esitatakse õpilaste arvu prognoos aastani 2020. 

Narva koolieelseid lasteasutusi käsitlevas osas kirjeldatakse võrgu hetkeseisu (lasteasutuste erijooned, laste hariduslike erivajaduste arvestamine), eritletakse Narva koolieelsetes lasteasutustes laste arvu aastatel 2010-2014. Käsitletakse Narva koolieelsete lasteasutuste pedagoogide koosseisu (kvalifikatsiooninõuetele vastavus, keeleoskus, vanus). Tähelepanu osutatakse eesti keele ja võõrkeelte õppele. Alushariduse peatükis esitatakse laste arvu prognoos ja koolieelsete lasteasutuste kohtade arvu prognoos aastani 2020.

Arengukavas käsitletakse Narva munitsipaalharidussüsteemi arendamise võimalusi, esitatakse Narva munitsipaalharidussüsteemi visioon 2020, arengumudeli võimalikud stsenaariumid, arengulised eesmärgid ja nende saavutamise aluseks olevad peamised strateegilised valikud, määratakse eesmärkide saavutamiseks vajalikud ülesanded ning nende teostamise ajaline järgnevus. 

Tegevuskavas 2015-2020 esitatakse tegevused, mis viivad püstitatud eesmärkide saavutamisele ja ülesannete täitmisele. Arengukava sisaldab andmeid tegevuskava elluviimiseks vajalikest vahendite mahust (investeeringute kava). Arengukavas esitatakse püstitatud eesmärkide ja ülesannete täitmise edukuse määramise mõõdikud ning võimalikud riskid arengukavas püstitatud eesmärkide saavutamisel.

Arengukavaga seotud õigusaktid, strateegiad
Arengukava juhindub riiklikest õppekavadest (so koolieelse lasteasutuse riiklik õppekava, põhikooli riiklik õppekava, gümnaasiumi riiklik õppekava), põhikooli- ja gümnaasiumiseadusest, koolieelse lasteasutuse seadusest, haridusvaldkonda reguleerivatest muudest seadusaktidest. Arengukava väljatöötamisel lähtuti Narva arengu- ja eelarvestrateegiast, Narva linna arengukavast, kehtivatest õigusaktidest ning haridusvaldkonda reguleerivatest arengukavadest ja strateegiatest (eeskätt Haridus- ja Teadusministeeriumi valitsemisala arengukava „Tark ja tegus rahvas“ 2015-2018) ja Vabariigi Valitsuse 13.02.14. a heaks kiidetud elukestva õppe strateegiast aastateks 2014-2020. Arengukava väljatöötamisel toetutakse rahvusvahelise õpilaste õpitulemuslikkuse uuringu PISA 2012 ülevaatele. 

Arengukava koostamise protsess
Arengukava lähteülesanne koostati 2014. a juulis. Nii lähteülesande ja kui ka arengukava eelnõu kooskõlastati Narva Linna Arenduse ja Ökonoomika Ametiga. Kooskõlastatud lähteülesanne esitati 2014. a augustis Narva linnavolikogu hariduskomisjonile ja Narva Linnavolikogule. Arengukava koostamine algatati linnavolikogu määruse alusel. Dokumendi koostamine toimus vastavalt linnavolikogu poolt kehtestatud lähteülesandele kooskõlas Narva Linnavolikogu 28.09.2006. a määrusega nr 42 „Narva linna arengudokumentide menetlemise kord“. Narva Linnavalitsuse Kultuuriosakonna juhataja käskkirjaga moodustati 2014. a septembris arengukava koostamise töörühm. Arengukava analüütilise osa ja tegevuskava koostamise kallal töötati 2014. a septembrist kuni novembrini, vastavalt 15.09.14. a esimesel koosolekul kinnitatud ajakavale. Kokku toimus 5 koosolekut, töörühma liikmed viibisid pidevas kontaktis e-posti teel

Arengukava koostamiseks viidi läbi järgmised tegevused: arengukava koostamine algas andmete kogumisest, hetkeseisu olukorra kaardistamisest, andmete analüüsimisest. Seejärel toimus prognooside andmine ja planeerimine, arengukava tegevuskava väljatöötamine.

Narva munitsipaalharidussüsteemi arengukava eelnõu avalikustati Narva linna veebilehel 01.12.14-14.12.14. Arengukava eelnõu avalikustamine avas avalikku arutelu. Arengukava eelnõu tutvustati Narva haridusasutuste juhtidele. Avaliku arutelu perioodil saadud arvamused, ettepanekud jms protokolliti ning käsitleti töörühma viiendal koosolekul, mis toimus elektroonselt ajavahemikul 15.12.14. a - 17.12.14. a Avaliku arutelu käigus laekunud kommentaarid ja ettepanekud ning töörühma liikmete arvamused esitati arengukava peatükis „Avaliku arutelu tulemused“.

Koostatud arengukava eelnõu vaadati läbi Narva Linnavalitsuse 30.01.2015. a istungil ning esitati selle läbivaatamiseks ja kinnitamiseks Narva Linnavolikogusse. 18.03.2015. a kutsus Narva linnapea arengukava eelnõu tagasi. 26.03.2015. a võeti Narva Linnavolikogu istungil vastu kolme otsust, mis põhjustasid muudatuste tegemise vajadust arengukava eelnõus: otsus nr 24 „Narva Lasteaia Väikevend ja Narva Lasteaia Kuldkalake liitmine Narva Lasteaiaga Pingviin“, otsus nr 25 „Narva Lasteaia Ojake tegevuse lõpetamine“ ja otsus nr 26 „Narva Peetri Kooli liitmine Narva 6. Kooliga“. Arengukava eelnõu täiendati ülalnimetatud otsustest tuleneva informatsiooniga, muus osas jäeti dokument muutmata.

